Cell C soek interdik teen staking oor bonusseDie selfoonmaatskappy Cell C wil ŉ interdik van die arbeidshof bekom teen ŉ staking van lede van die Inligtingkommunikasie Tegnologie Vakbond (ICTU). Werknemers is ongelukkig oor die niebetaling van agterstallige prestasiebonusse. Cell C het in ŉ kort kennisgewing aan sy kliënte gesê die werknemers het hul voorneme bekend gemaak om Maandag te staak, maar die maatskappy wil dié staking onwettig verklaar. “Wees gerus dat ons alles in ons vermoë doen om die veiligheid van werknemers, verskaffers en kliënte te verseker,” het die maatskappy gesê. Die polisie is ook op bystand.